Rheilffordd Dyffryn Conwy - Wicipedia

# Rheilffordd Dyffryn Conwy

### Oddi wrth Wicipedia, y gwyddoniadur rhydd.

Gorsaf Gogledd Llanrwst
Gorsaf Blaenau Ffestiniog

Mae Rheilffordd Dyffryn Conwy yn rheilffordd yng nghalon gogledd Cymru. Mae'n rhedeg rhwng Llandudno trwy Gyffordd Llandudno i Flaenau Ffestiniog. Yn wreiddiol roedd hi'n rhan Rheilffordd Llundain a'r Gogledd-orllewin, a chafodd ei hagor fesul rhan hyd 1879. Mae'n rheilffordd trac unigol rhwng y Gyffordd a Blaenau Ffestiniog sy'n cynnwys twnel rheilffordd trac unigol hiraf gwledydd Prydain (dros 2½ milltir / 4.22 km), rhwng Dyffryn Lledr a'r Blaenau. Rhwng y Gyffordd a Llandudno mae'n defnyddio trac dwbl Rheilffordd Arfordir Gogledd Cymru.

Y bwriad wrth agor y rheilffordd oedd dwyn llechi o chwareli Stiniog quarries i gei Degannwy. Agorwyd y rhan gyntaf, o'r Gyffordd i Lanrwst, yn 1863. Cyrhaeddwyd Betws-y-Coed yn 1868.

Rhedir y rheilffordd heddiw gan Trenau Arriva Cymru. Mae'r golygfeydd bendigedig yn ei gwneud yn atyniad twristaidd pwysig yn yr haf ond mae hi'n parhau i fod yn wasanaeth hanfodol i bobl leol yn ogystal. Mae llifogydd Afon Conwy yn amharu ar y rheilffordd yn rheolaidd ac yn bygwth dyfodol y lein.

## [golygu] Trefi a phentrefi ar y lein

- Llandudno
- Degannwy
- Cyffordd Llandudno (cysylltiad â Rheilffordd Arfordir y Gogledd)
- Glan Conwy
- Tal-y-Cafn
- Dolgarrog
- Llanrwst
- Betws-y-Coed
- Pont-y-Pant
- Dolwyddelan
- Y Bont Rufeinig
- Blaenau Ffestiniog (cysylltiad â Rheilffordd Ffestiniog)

## [golygu] Dolenni allanol

- Gwefan swyddogol
- Oriel Fotopic.net

Wedi dod o "http://cy.wikipedia.org../../../r/h/e/Rheilffordd_Dyffryn_Conwy_3c8a.html"

Categorïau tudalen: Rheilffyrdd Cymru | Dyffryn Conwy | Conwy

##### Views

- Erthygl
- Sgwrs
- Diwygiad cyfoes

##### Chwilio

##### Ieithoedd eraill

- English